Komission asetus (EY) N:o 2446/96, annettu 18 päivänä joulukuuta 1996, tiettyjen Venäjän federaatiosta peräisin olevien tekstiilituotteiden tuonnista



Virallinen lehti nro L 333 , 21/12/1996 s. 0007 - 0009



KOMISSION ASETUS (EY) N:o 2446/96, annettu 18 päivänä joulukuuta 1996, tiettyjen Venäjän federaatiosta peräisin olevien tekstiilituotteiden tuonnista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (ETY) N:o 1937/96 (2), ja erityisesti sen 12 artiklan 2 kohdan yhdessä 25 artiklan 5 kohdan kanssa, sekä katsoo, että Euroopan yhteisöjen ja Venäjän federaation välistä kirjeenvaihtona tehtyä sopimusta 12 päivänä kesäkuuta 1993 parafoidun Euroopan talousyhteisön ja Venäjän federaation välisen tekstiilituotteiden kauppaa koskevan sopimuksen, sellaisena kuin se on muutettuna 12 päivänä huhtikuuta 1995 parafoidulla sopimuksella, uudistamisesta on sovellettu väliaikaisesti 1 päivästä tammikuuta 1996 tehdyn neuvoston päätöksen 96/226/EY (3) mukaisesti, tämän sopimuksen voimassaolo päättyy 31 päivänä joulukuuta 1996, ja sopimuspuolet ovat neuvotelleet sopimuksen uudistamisesta, näitä neuvotteluja ei ehditä saada päätökseen ennen kyseistä päivämäärää, sopimuksen 1 artiklan 2 kohdassa määrätään, että tuontia koskevat määrälliset rajoitukset otetaan uudelleen käyttöön, jos sopimus irtisanotaan tai sitä ei korvata, asetuksen (EY) N:o 517/94 12 artiklan 2 kohdassa säädetään edellytyksistä, joilla määrällisiä rajoituksia voidaan ottaa käyttöön tietyistä viejämaista peräisin olevien tekstiili- ja vaatetustuotteiden yhteisöön tuonnin osalta, Euroopan yhteisön taloudelliset edut vaativat, että jos kahdenvälistä sopimusta ei uudisteta, tuontiin sovellettavilla säännöillä olisi estettävä tiettyjen sellaisten Venäjän federaatiosta peräisin olevien tekstiilituotteiden rajoittamaton tuonti, joihin aikaisemmin sovellettiin sopimuksen mukaisia määrällisiä rajoituksia, Euroopan yhteisön tekstiili- ja vaatetusalan arkuus sekä tiettyjen tekstiilituotteiden todellinen ja mahdollinen tuotantokyky Venäjän federaatiossa sekä niiden vienti Euroopan yhteisöön vaativat, että tiettyjen Venäjän federaatiosta peräisin olevien tekstiilituotteiden tuontiin sovelletaan edelleen määrällisiä rajoituksia, on tarpeen ottaa käyttöön enintään kolmeksi kuukaudeksi määrällisiä rajoituksia tiettyjen Venäjän federaatiosta peräisin olevien tekstiilituotteiden yhteisöön tuonnin osalta sekä tiettyjen sellaisten yhteisöstä peräisin olevien tekstiilituotteiden jälleentuonnin osalta, joille on tehty ulkoinen jalostus Venäjän federaatiossa, komissio jatkaa ponnistuksiaan Venäjän federaation kanssa käytävien neuvottelujen päätökseen saattamiseksi mainitun kolmen kuukauden ajanjakson kuluessa, sellaisen uuden kansainvälisen sopimuksen tekemiseksi, jolla korvataan nykyinen sopimus ennen tämän asetuksen voimassaolon päättymistä; tällä asetuksella käyttöön otetut määrälliset rajoitukset ovat väliaikainen toimenpide, jota sovelletaan siihen saakka, kun nämä neuvottelut aloitetaan uudelleen ja saatetaan päätökseen, ottaen huomioon yhteisön tekstiili- ja vaatetusteollisuuden tilanteen sekä yhteisön ja Venäjän tekstiili- ja vaatetustuotteiden kaupan kehityksen, tiettyjen voimassa olevien määrällisten rajoitusten käyttöön ottaminen uudelleen ei vaikuta tarpeelliselta, tällä asetuksella kolman kuukauden ajanjaksoksi käyttöön otettujen määrällisten rajoitusten määrät ovat 25 prosenttia vuodeksi 1996 sovituista määristä ja niitä on korotettu tuntuvasti usean tuoteluokan osalta, Venäjän federaatiosta lähetettyjen tuotteiden tuonnissa sovelletaan ennen tämän asetuksen voimaantuloa vuonna 1996 voimassa olevan sopimuksen määräyksiä sekä neuvoston asetuksen (ETY) N:o 3030/93 (4), sellaisena kuin se on viimeksi muutettuna asetuksella (EY) N:o 2315/96 (5), säännöksiä, tässä asetuksessa säädetyt määrällisten rajoitusten karsittu määrä verrattuna sopimuksessa määrättyjen rajoitusten määrään ja niiden korotetut tasot otetaan käyttöön sillä edellytyksellä, että Venäjän federaatio ei ota tämän asetuksen voimassaolon aikana käyttöön määrällisiä rajoituksia koskevia toimenpiteitä tekstiili- ja vaatetusalalla eikä korota tariffiesteiden tai muiden kuin tariffiesteiden, kuten yhteisöstä peräisin oleviin tuotteisiin sovellettava todistamisedellytys tai muut tuontiedellytykset, tasoa lukuun ottamatta Venäjän federaatiossa 1 päivänä tammikuuta 1996 voimassa olleita toimenpiteitä; minkä tahansa mainitun toimenpiteen käyttöön otto johtaa tämän asetuksen säännösten tarkasteluun, ja nämä toimenpiteet ovat asetuksessa (EY) N:o 517/94 perustetun komitean lausunnon mukaisia, ON ANTANUT TÄMÄN ASETUKSEN: 1 artikla 1. Tämän asetuksen liitteessä lueteltujen, Venäjän federaatiosta peräisin olevien tekstiilituotteiden yhteisöön tuontiin sovelletaan tämän asetuksen voimaantulopäivästä liitteessä tarkoitettuja määrällisiä rajoituksia. 2. Tämän asetuksen liitteessä lueteltujen, yhteisöstä peräisin olevien tekstiilituotteiden, joille on tehty ulkoinen taloudellinen jalostus Venäjän federaatiossa, yhteisöön uudelleentuontiin sovelletaan liitteessä tarkoitettuja määrällisiä rajoituksia. 3. Tässä asetuksessa tarkoitettuihin tuotteisiin sovelletaan neuvoston asetuksessa (EY) N:o 517/94 olevan II ja III osan säännöksiä. 2 artikla Sellaisten tämän asetuksen liitteessä lueteltujen, Venäjän federaatiosta yhteisöön 1 päivänä tammikuuta tai sen jälkeen ja 31 päivään maaliskuuta 1997 lähetettyjen tuotteiden määrät, jotka luovutetaan vapaaseen liikkeeseen yhteisössä, vähennetään liitteessä tarkoitettujen asianomaisten rajoitusten määrästä. 3 artikla Tämän asetuksen säännöksiä tarkastellaan, jos Venäjän federaatio ottaa asetuksen voimassaolon aikana käyttöön määrällisiä rajoituksia koskevia toimenpiteitä eikä korota tariffiesteiden tai muiden kuin tariffiesteiden, kuten yhteisöstä peräisin oleviin tekstiili- ja vaatetustuotteisiin sovellettava todistamisedellytys tai muut tuontiedellytykset, tasoa lukuun ottamatta Venäjän federaatiossa 1 päivänä tammikuuta 1996 voimassa olleita toimenpiteitä. 4 artikla Tämä asetus tulee voimaan 1 päivänä tammikuuta 1997. Sitä sovelletaan 31 päivään maaliskuuta 1997. Liitteessä lueteltuihin tekstiilituotteisiin, jotka lähetetään yhteisössä olevaan määränpäähän ennen tämän asetuksen voimaantuloa, sovelletaan niiden lähettämisen aikana voimassa olevia säännöksiä ja niitä ei vähennetä liitteessä olevien asianmukaisten rajoitusten määrästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1996. Komission puolesta Leon BRITTAN Varapuheenjohtaja (1) EYVL N:o L 67, 10.3.1994, s. 1 (2) EYVL N:o L 255, 9.10.1996, s. 4 (3) EYVL N:o L 81, 30.3.1996, s. 406 (4) EYVL N:o L 275, 8.11.1993, s. 1 (5) EYVL N:o L 314, 4.12.1996, s. 1 LIITE Asetuksen 1 artiklan 1 kohdassa tarkistetut, 1 päivästä tammikuuta 31 päivään maaliskuuta 1997 sovellettavat yhteisön määrälliset rajoitukset >TAULUKON PAIKKA> ULKOINEN JALOSTUSLIIKENNE Asetuksen 1 artiklan 2 kohdassa tarkoitetut, 1 päivästä tammikuuta 31 päivään maaliskuuta 1997 sovellettavat yhteisön määrälliset rajoitukset >TAULUKON PAIKKA>